诗词查询
不觉初秋夜渐长,清风习习重凄凉。
炎炎暑退茅斋静,阶下丛莎有露光。
景阳阳。
风习习。
女夷歌。
东皇集。
微风飘淑气,散漫及兹晨。习习何处至,熙熙与春亲。
暧空看早辨,映日度逾频。高拂非烟杂,低垂众卉新。
霁天轻有霭,绮陌尽无尘。还似登台意,元和欲煦人。
青帝回风初习习,黄人捧日故迟迟。
习习谷风,以阴以雨。黾勉同心,不宜有怒。
采葑采菲,无以下体?德音莫违,及尔同死。
行道迟迟,中心有违。不远伊迩,薄送我畿。
谁谓荼苦?其甘如荠。宴尔新昏,如兄如弟。
泾以渭浊,湜湜[1]其沚[2]。宴尔新昏,不我屑矣。
毋逝我梁,毋发我笱。我躬不阅,遑恤我后!
就其深矣,方之舟之。就其浅矣,泳之游之。
何有何亡,黾勉求之。凡民有丧,匍匐求之。
不我能慉[3],反以我为雠,既阻我德,贾用不售。
昔育恐育鞫,及尔颠覆。既生既育,比予于毒。
我有旨蓄,亦以御冬。宴尔新昏,以我御穷。
有洸[4]有溃,既诒我肄。不念昔者,伊余来塈[5]。
人皆喜诗翁,有酒谁肯一醉之。
嗟我独无酒,数往从翁何所为。
翁居南方我北走,世路离合安可期。
汴渠千艘日上下,来及水门犹未知。
五年不见劳梦寐,三日始往何其迟。
城东赚河有名字,万家弃水为污池。
人居其上苟贤者,我视此水犹涟漪。
入门下马解衣带,共坐习习清风吹。
湿薪荧荧煮薄茗,四顾壁立空无遗。
万钱方丈饱则止,一瓢饮水乐可涯。
况出新诗数十首,珠玑大小光陆离。
他人欲一不可有,君家筐箧满莫持。
才大名高乃富贵,岂比金紫包愚痴。
贵贱同为一丘土,圣贤独如星日垂。
道德内乐不假物,犹须朋友并良时。
蝉声渐已变秋意,得酒安问醇与醨。
玉堂官闲无事业,亲旧幸可从其私。
与翁老矣会有几,当弃百事勤追随。
微风生青蘋,习习出金塘。轻摇深林翠,静猎幽径芳。
掩抑时未来,鸿毛亦无伤。一朝乘严气,万里号清霜。
北走摧邓林,东去落扶桑。扫却垂天云,澄清无私光。
悠然返空寂,晏海通舟航。
齐家断勿责他人,须信仪型只在身。
习习谷风讥义薄,交相爱也是为仁。
安眠海自运,浩浩潮黄宫。
日出露未晞,郁郁濛霜松。
老栉従我久,齿疏含清风。
一洗耳目明,习习万窍通。
少年苦嗜睡,朝谒常匆匆。
爬搔未云足,已困冠巾重。
何异服辕马,沙尘满风。
琱鞍响珂月,实与杻械同。
解放不可期,枯柳岂易逢。
谁能书此乐,献与腰金翁。
影摇红烛散庭辉,小殿香清午漏迟。
啼鸟数声风习习,碧桐阴下立多时。
天下东南有玄圃,左瞰闽浙右俯楚。
蕴环露秀周峰峦,异气时出为云雨。
何年营丘文献孙,相攸驰檐来胥宇。
绵绵瓜瓞日蕃滋,福德两兼一为主。
山川欢喜神灵依,五者日用如水土。
我来昔在旃蒙年,乃翁八十健如虎。
再来当公六十六,春风习习生谈尘。
即温听厉心自凉,不觉人间有炎暑。
年年今日庆生申,已得河图天数五。
今年三合尤奇妙,人生与猿共歌舞。
樽前万事皆如意,酒酣屈指为君数。
彩衣堂下森芝兰,四宗人人皆玉树。
诗书礼义照人间,谦恭孝弟麒麟武。
高年壮健幼稚仁,此事天下莫之御。
福地何但贮退藏,请以閟宫代梁甫。
艺祖与王地,诸侯布教宫。
冠缨临晓集,文雅与时拢
泮水差差绿,春沂习习风。
袍辉了衿动,旗映讲纱红。
节钺来门外,声容播国中。
分庭等威杀,更仆宴谈终。
亹亹闻谆诲,拳拳激懦衷。
武昌尊庾亮,蜀郡乐文翁。
王化周南始,儒缝鲁俗通。
四方观表则,后学发童蒙。
木铎傅遗韵,缫衣纘旧功。
愿公持此道,黄阁弼清躬。
罗盖轻翻翠,冰姿巧弄红。晚来习习度香风。疑是华山仙子、下珠宫。柳外神仙侣,花间锦绣丛。竞将玉质比芳容。笑指壶天何惜、醉千锺。
云代搏胡兵,千里羽书亟。
戒邻畏明牧,循山转危踬。
通谷数行周,在所皆行至。
猃狁虽匪茹,中国亦有备。
所悲《云汉》诗,余黎靡孑遗。
今岁洪水割,怀襄颇不异。
巨浪落高崖,排蹙万石坠。
周原昔禋禋,一朝化碛地。
野老向天哭,前古所未记。
迢迢孤岭绝,习习阴风吹。
月明清霜白,虚馆不成寐。
何计恤疲氓,赋诗以言志。
往往展卷读,纸上见残泪。
昔闻《舂陵行》,今人岂轩轾。
余亦忝禄食,空尔徒叹愧。
玉霜斜舞桐枝湿,析木荧荧石鲸泣。
芙蓉子夜卸穠妆,药雨纷糅琼饮急。
琼楼玉宇微寒生,氤氲暖气出元英。
白鹿观中香粉散,灵女祠前箫鼓鸣。
木奴千树绽浓绿,太液粼粼黑鸟裕
真腊灯光射紫薇,汉宫齐唱凤来曲。
彩虹不逐天驷流,公子初成狐腋裘。
尚衣日日颁红锦,挟纩犹深边士愁。
五凤习习起兰泽,龙篆新盘大府历。
黍臛松醪次第陈,野老欣然爱冬日。
暖炉高会乐未央,鸿雁南飞百草黄。
东君欲逗春消息,独遣桃花斗橘阳。
泉石膏盲,尘土驱驰,还家鬓霜。想吟边茗碗,清风习习,醉中琴操,流水洋洋。口不雌黄,眼无青白,凫鹤从教自短长。闲居好,有溪篷钓具,林馆书床。春风宾主壶觞。坐慈竹轩中挹翠香。尽剧谈千古,神游混沌,高歌一曲,兴在沧浪。老我牛衣,怀人马帐,谁似彭宣到后堂。都传语,问鱼书久绝,兔颖何忙。
遁翁声价为时重,几年勤学方繇统。
丽泽门人已寂寥,衣冠奕奕皆遗种。
当日诗编谁尚存,逊斋今幸传闻孙。
平生工作风刺体,近来琢句如春温。
灵芽来自幔亭里,貯以纱囊红与紫。
一掬枪旗分雅供,七碗卢仝为惊起。
贔屭古鼎亲烹尝,清风习习生诗肠。
云根不受尘土污,舌本岂带台阁芗。
学海茫茫了无际,一觉回头有余地。
世味醲鲜多螫毒,无味之中要精哜。
燕閒消息已潜通,满阁遗书须细穷。
淡而不厌真隽永,不在松风蟹眼中。
泉石膏盲,尘土驱驰,还家鬓霜。想吟边茗碗,清风习习,醉中琴操,流水洋洋。口不雌黄,眼无青白,凫鹤从教自短长。闲居好,有溪篷钓具,林馆书床。春风宾主壶觞。坐慈竹轩中挹翠香。尽剧谈千古,神游混沌,高歌一曲,兴在沧浪。老我牛衣,怀人马帐,谁似彭宣到后堂。都传语,问鱼书久绝,兔颖何忙。
送春君何在,君在山阴署。
忆我苏杭时,春游亦多处。
为君歌往事,岂敢辞劳虑。
莫怪言语狂,须知酬答遽。
江南腊月半,水冻凝如瘀。
寒景尚苍茫,和风已吹嘘。
女墙城似灶,雁齿桥如锯。
鱼尾上奫沦,草芽生沮洳。
律迟太簇管,日缓羲和驭。
布泽木龙催,迎春土牛助。
雨师习习洒,云将飘飘翥。
四野万里晴,千山一时曙。
杭土丽且康,苏民富而庶。
善恶有惩劝,刚柔无吐茹。
雨衙少辞牒,四境稀书疏。
俗以劳俫安,政因闲暇著。
仙亭日登眺,虎丘时游预。
[望仙亭在杭,虎丘寺在苏。]
寻幽驻旌轩,选胜回宾御。
舟移溪鸟避,乐作林猿觑。
池古莫耶沉,石奇罗刹踞。
[剑池在苏州,罗刹石在杭州)。]
水苗泥易耨,畬粟灰难锄。
紫蕨抽出畦,白莲埋在淤。
萎花红带黯,湿叶黄含菸。
[楚辞云,叶菸色而就黄。]
镜动波飐菱,雪回风旋絮。
手经攀桂馥,齿为尝梅楚。
坐并船脚歌,行多马蹄跙。
圣贤清浊醉,水陆鲜肥饫。
鱼鲙芥酱调,水葵盐豉絮。
虽微五裤咏,幸免兆人诅。
但令乐不荒,何必游无倨。
吴苑仆寻罢,越城公尚据。
旧游几客存,新宴谁人与。
莫空文举酒,强下何曾箸。
江上易优游,城中多毁誉。
分应当自尽,事勿求人耍
我既无子孙,君仍毕婚娶。
久为云雨别,终拟江湖去。
范蠡有扁舟,陶潜有篮舆。
两心苦相忆,两口遥相语。
最恨七年春,春来各一处。
皇帝嗣宝历,元和三年冬。
自冬及春暮,不雨旱爞爞。
上心念下民,惧岁成灾凶。
遂下罪己诏,殷勤告万邦。
帝曰予一人,继天承祖宗。
忧勤不遑宁,夙夜心忡忡。
元年诛刘辟,一举靖巴邛。
二年戮李錡,不战安江东。
顾惟眇眇德,遽有巍巍功。
或者天降沴,无乃儆予躬?
上思答天戒,下思致时邕。
莫如率其身,慈和与俭恭。
乃命罢进献,乃命赈饥穷。
宥死降五刑,已责宽三农。
宫女出宣徽,厩马减飞龙。
庶政靡不举,皆出自宸衷。
奔腾道路人,伛偻田野翁。
欢呼相告报,感泣涕沾胸。
顺人人心悦,先天天意从。
诏下才七日,和气生冲融。
凝为悠悠云,散作习习风。
昼夜三日雨,凄凄复蒙蒙。
万心春熙熙,百谷青芃芃。
人变愁为喜,岁易俭为丰。
乃知王者心,忧乐与众同。
皇天与后土,所感无不通。
冠佩何锵锵,将相及王公。
蹈舞呼万岁,列贺明庭中。
小臣诚愚陋,职忝金銮宫。
稽首再三拜,一言献天聪:
君以明为圣,臣以直为忠;
敢贺有其始,亦愿有其终。